Siim-Tanel Annus

Siim-Tanel Annus (sündinud 4. jaanuaril 1960 Tallinnas) on eesti graafik, maalikunstnik ja performance'i-kunstnik.

Siim-Tanel Annus lõpetas 1978. aastal Tallinna 4. Keskkooli ning alustas 1974. aastal kunstiõpinguid Tõnis Vindi erastuudios. Aastatel 1978–1984 õppis kunstiajalugu Tartu Riiklikus Ülikoolis.

Annus on Eesti moodsa kunsti nimekamaid esindajaid, tuntud nii graafiku, maalija kui ka performance'i viljelejana, sealhulgas aastatel 1980–1993 peamisi performance'i harrastajaid Eestis.

Alates 1976. aastast on ta korraldanud ligi 60 isikunäitust Euroopas, Ameerikas ja Aasias. Osalenud ligi 200 rahvusvahelises kunstiprojektis. 1997. aastal esindas Eestit 47. Veneetsia rahvusvahelisel kunstibiennaalil. Kunstniku teoseid on Eesti ja Soome kunstimuuseumides, Saksamaal ja USA-s ning paljudes erakogudes üle maailma.

Tunnustus
2011 – Kristjan Raua preemia (autoritehnikas maalikomplekt Tallinna kunstihoones üleval olnud isikunäitusel „Raha ja poeesia”)

Isiklikku
Tema isa oli kirjandusteadlane ja bibliograaf Endel Annus.

Välislingid
Tanel Veenre. Siim-Tanel Annus, Mooni kuningriigi valitseja EPL.ee, 6. juuni 2009
Siim-Tanel Annus

Eesti maalikunstnikud
Eesti graafikud
Eesti tegevuskunstnikud
Tallinna Kristiine Gümnaasiumi vilistlased
Tartu Ülikooli ajalooteaduskonna vilistlased
Sündinud 1960